EkBass/fiwiki-20250220-pages-articles huggingface dataset:
Aktiivinen kohta

Aktiivinen kohta on se kohta entsyymissä, jossa kemialliset reaktiot tapahtuvat. Entsyymi kiihdyttää, katalysoi tiettyä biokemiallista reaktiota, joka tuottaa lähtöaineista reaktiotuotteita. Lähtöaineet ovat entsyymin kannalta substraatteja. Niinpä aktiivinen kohta on se entsyymin kohta, johon substraatti kiinnittyy ja jossa katalyysi tapahtuu.. Se on monesti syvä kuoppa entsyymin pinnassa. Aktiiviseen kohtaan kiinnittyy substraatin lisäksi myös vetyionin luovuttajia kuten NAD. Aktiiviseen kohtaan voi kiinnittyä substraattia muistuttava inhibiittori, joka estää entsyymin toiminnan. Aktiivinen kohta on monien myrkkyjen toiminnan kohteena: ne liittyvät aktiiviseen kohtaan estäen substraatteja ja siten myös entsyymejä toimimasta.. == Aktiivinen kohta == Aktiivinen kohta on entsyymin proteiiniosan aminohapoista koostuvassa peptidiketjussa. Monesti se on entsyymin kolmiulotteisen avaruusrakenteen muodostaman "kupin" sisällä. Substraatti liittyy entsyymiin muun muassa vetysiltojen, hydrofobisten vuorovaikutusten, tilapäisten kovalenttisten sidosten tai näiden yhdistelmien avulla. Aktiivinen kohta helpottaa kohdereaktiota alentamalla sen vaatimaa energiaa. Välittömästi reaktioihin osallistuu monesti vain 3-4 aminohappoa, joskus vähemmän. Esimerkiksi kymotrypsiinin 241 aminohapon ketjussa reaktioihin osallistuvat lähinnä varsinkin seriini 195 ja histidiini 57 sekä asparagiinihappo numero 102 Mary K. Campbell, Biochemistry, International edition, Second edition, Saunders college publishing, 1991, ISBN 0-03-001872-2, Luku 5.10, sivu 163, Figure 5.17, ja 167 ja sivu 169. Esimerkiksi fenyylialaniinihydroksylaasin aktiiviseksi osaksi lasketaan 300 aminohappoa. Loppuosa aminohappoketjusta säätelee entsyymin rakennetta. 2000-luvulla on esiintynyt väitteitä pelkän proliini-aminohapon toimimisesta entsyyminä. Aktiiviseen alueeseen voidaan laskea kuuluvaksi myös se entsyymin osa, johon ainakin joissain entsyymeissä kiinnittyvät reaktiota auttavat aineenvaihdunnan perusmolekyylit NADH, FAD PLP, TPP ja niin edelleen. == Katso myös == *Entsyymi ==Lähteet== == Aiheesta muualla == Luokka:Entsyymit
Erkki Pakkala

Erkki Juho Pakkala, kirjailijanimi Jussi Routa (27. huhtikuuta 1899 Helsinki - 3\. heinäkuuta 1958 Espoo) oli suomalainen arkkitehti, opetusneuvos ja kirjailija. ==Henkilöhistoria== Erkki Pakkalan vanhemmat olivat kirjailija Teuvo Pakkala ja Agnes Pakkala, kirjastoneuvos Samuli Pakkala oli hänen veljensä. Hän pääsi ylioppilaaksi Kokkolan suomalaisesta yhteislyseosta 1918 ja valmistui arkkitehdiksi Teknillisestä korkeakoulusta 1927. Pakkala asui Kuopiossa vuosina 1927–1951. Valentin Vaalan vuonna 1935 ohjaaman elokuvan Kaikki rakastavat käsikirjoitus perustui Pakkalan alias Jussi Roudan filminovelliin Aurinkoa ja vettä (1935). Erkki Pakkala toimi myös kuvaajana isänsä Teuvo Pakkalan käsikirjoittamassa ja ohjaamassa elokuvassa Sotapolulla, romanttinen kuvaus vapaussodasta (1921). Pakkala osallistui sisällissotaan 1918 valkoisten joukossa Kokkolan suojeluskunnassa. == Teoksia == Nimimerkillä Jussi Routa: * Filmikesän seikkailut: Elokuvatarina, romaani. Gummerus 1931 * Maantieritari: Kesäinen tarina nykyaikaisista ja vanhoista asioista, romaani. Gummerus 1932 * Seikkaileva kadetti, kevyt seikkailuromaani. Gummerus 1933 Omalla nimellä: * Valokuvaajan muistivihko. Kuopion museoseurojen valokuvauskerho 1928, 1929 * Kamera, perhe ja albumi : valokuvauksellinen ajanvietekirja, Kotilieden kirjasto 32. WSOY 1931 * Kuvia lasten maailmasta, kynällä ja kameralla vanginnut Erkki Pakkala. Gummerus 1931 * Teknillinen piirustus osa 1: Mittausopillinen ja projektiopiirustus. WSOY 1948 * Ammattilaisen piirustus. WSOY 1954 * Teknillinen piirustus osa 2: Varjostus, aksonometria, perspektiivi. WSOY 1958 == Erkki Pakkalan suunnittelemia rakennuksia == * Niiralan rukoushuone (1934) * Saloharjun parantola (1936) * Vaajasalon sairaalan päärakennus (1936, laaj. 1951) * Kukkaismäen parantola (1951) == Lähteet == * Suomen kirjailijat-tietokanta * Pohjoissavolaisen kaunokirjallisuuden bibliografia: Jussi Routa * Varsinais-Suomen elokuvakeskus ry: Kaikki rakastavat-elokuvan tiedot * Teuvo Pakkala elokuvantekijänä ==Aiheesta muualla== * Luokka:Suomalaiset kirjailijat Luokka:Suomalaiset arkkitehdit Luokka:Suomen sisällissodan valkoiset Luokka:Vuonna 1899 syntyneet Luokka:Vuonna 1958 kuolleet
Into Kallio

Into Tapio Kallio (24. marraskuuta 1909 Muolaa - 18\. joulukuuta 1958) oli suomalainen työväenopiston johtaja ja kirjailija. == Teoksia == * Keskustelukerho : työväen sivistysliiton ohjelehtisiä. Työväen sivistysliitto 1944 * Takaisin elämään, romaani. Tammi 1948 * Työväen akatemia : 1924-1949. Työväen akatemian kannatus Oy, Helsinki 1949 * Helsingin tuberkuloosiyhdistys r.y. 10 vuotta. Helsinki 1952 * Rauhantyö ja työväenliike. Suomen rauhanpuolustajat 1954 * Ennen huomista, romaani. Kansankulttuuri 1957 * Veren kevät, romaani. Kansankulttuuri 1958 == Lähteet == * Suomen kirjailijat- tietokanta Luokka:Suomalaiset kirjailijat Luokka:Vuonna 1909 syntyneet Luokka:Vuonna 1958 kuolleet
Mélanie Doutey

Mélanie Doutey (s. 22. marraskuuta 1978, Pariisi) on ranskalainen näyttelijä, joka tunnetaan muiden muassa rooleistaan Claude Chabrolin elokuvassa Aseveljet (Le Frère du guerrier) sekä Miguel Courtoisin elokuvasta El Lobo, joka on tositarinaan perustuva kertomus ETA:han soluttautuneesta miehestä. Doutey oli ehdolla César-palkinnon saajaksi lupaavimman nuoren naisnäyttelijän sarjassa esiintymisistään vuonna 2003 Pierre Jolivet ohjaamasta Le frère du guerrier elokuvasta, ja lupaavimman naisnäyttelijän sarjassa vuonna 2006 Alfred de Mussetin näytelmän elokuvaversiossa Il ne faut jurer de rien!. == Valikoitu filmografia == * Aseveljet (Le Frère du guerrier, 2002) * Le frère du guerrier (2002) * Il ne faut jurer de rien! (2004) * El Lobo (2004) * Le Bal des actrices (2009) Lähde: == Lähteet == == Aiheesta muualla == * * * Luokka:Ranskalaiset näyttelijät Luokka:Vuonna 1978 syntyneet Luokka:Elävät henkilöt
Imelärisakas

Imelärisakas (Inocybe godeyi) on kerman- tai okranvärinen risakaslaji. Lakki on aluksi kartiomainen, myöhemmin laakeneva. Leveydeltään se on 2–5 senttimetriä. Vanhemmiten lakki on säteittäin halkeileva. Sienen jalka on jauhoinen ja vaalea tai punertuva. Jalka on 4–6 senttimetriä pitkä. Malto on valkoista, mutta vahingoittuneista kohdista punertuvaa. Itiöt värjäävät vanhan sienen heltat kanelinruskeiksi, aluksi ne ovat vaaleat. Haju on epämiellyttävä. Sieni elää kalkkimailla ja on Suomessa erittäin harvinainen. Siitä on tehty vain yksi löytö Kiimingistä. Imelärisakas on arvioitu Suomessa äärimmäisen uhanalaiseksi. == Lähteet == == Aiheesta muualla == * Laji.fi: Imelärisakas Luokka:Risakkaat
Richard P. Rubinstein

Richard P. Rubinstein (s. 15. kesäkuuta 1947) on yhdysvaltalainen elokuvatuottaja. New Yorkissa syntynyt Rubinstein sai mainetta työskennellessään George A. Romeron kanssa elokuvan Dawn of the Dead parissa vuonna 1978. Hänet muita tunnettuja elokuviaan ovat muun muassa Creepshow (1982) sekä Kuolleiden aamunkoitto (Dawn of the Deadin uusintafilmatisointi vuodelta 2004). == Aiheesta muualla == * Luokka:Yhdysvaltalaiset elokuvatuottajat Luokka:Vuonna 1947 syntyneet Luokka:Elävät henkilöt
The Price of Existence

The Price of Existence on yhdysvaltalaisen deathcore-yhtye All Shall Perishin toinen studioalbumi. Albumi julkaistiin vuonna 2006. Kappaleen There Is No Business to Be Done on a Dead Planet nimi on siteeraus ympäristönsuojelija David Bowerilta. == Kappaleet == # # # # # # # # # # # === Korean bonuskappaleet === # * # == Kokoonpano == * Hernan "Eddie" Hermida – laulu * Chris Storey – kitara * Ben Orum – kitara * Mike Tiner – basso, piano * Matt Kuykendall – rummut == Arvostelut == * Allmusic: http://www.allmusic.com/album/the-price-of-existence-mw0000777977 * Imperiumi: 7+/10 * Kaaoszine: 9+/10 * Metal Storm: 8.6/10 http://www.metalstorm.net/pub/review.php?review_id=3873 * Sputnikmusic: http://www.sputnikmusic.com/review/11925/All-Shall-Perish-The-Price-Of-Existence/ ==Lähteet== == Aiheesta muualla == * * Luokka:Vuoden 2006 albumit Luokka:All Shall Perishin albumit
Novyi Svet

Novyi Svet () on taajama ja maalaiskunta Leningradin alueen Hatsinan piirissä Venäjällä. Taajama sijaitsee 4,5 kilometriä Hatsinasta kaakkoon. Taajamassa on asukkaita 5 500 henkeä (vuonna 2007) ja kunnassa 7 500 (vuonna 2005). Taajaman paikalla ovat sijainneet inkerinsuomalaisten asuttama Saamustin () ja venäläinen Zahlaminkan () kylät. Vuonna 1969 tänne ryhdyttiin rakentamaan Neuvostoliiton suurinta, 200 000 pään sikalaa. Parhaimmillaan se tuotti 20 000 tonnia sianlihaa vuodessa. Novyi Svetin taajaman lisäksi kuntaan kuuluvat seuraavat asutuskeskukset: kylät Korhosi (), Pustoška (), Rahkola (), Saapru (); taajamat Prigorodnyi () ja Torfjanoje (). Ennen toista maailmansotaa seudun suomalaiskylät kuuluivat Hatsinan ja Venjoen seurakuntiin. Nykyään Novyi Svetin sikalan omistaa OAO ”Rosagroregion”, joka pyrkii järjestämään uudelleen 1990-luvulla romahtaneen tuotannon. Suurin osa kunnan asukkaista käy työssä Hatsinassa tai Pietarissa. ==Lähteet== ==Aiheesta muualla== * Novyi Svetin kunnan sivusto Luokka:Inkeri Luokka:Hatsinan piirin kunnat
Viinirisakas

Viinirisakas (Inosperma adaequatum, syn. Inocybe adaequata) on kartiomainen, punaruskea tai viininpunainen risakaslaji. Sen jalka on vaalean viininpunainen. Sienen heltat ovat viininpunaiset. Sieni viihtyy lehtimetsissä ja puistoissa. Sen esiintyminen Suomessa on epävarmaa. Viinirisakas ei ole ruokasieni. Viinirisakas on Suomessa silmälläpidettävä laji. == Lähteet == Luokka:Inocybaceae
Carol Burnett

Carol Creighton Burnett (s. 26. huhtikuuta 1933) on yhdysvaltalainen näyttelijä ja koomikko. Vuosina 1967–1978 hänellä oli CBS-kanavalla oma nimikko-ohjelma, The Carol Burnett Show. Hän on esiintynyt myös muun muassa televisiospesiaaleissa Julie & Carol at Carnegie Hall (1962), Julie and Carol at Lincoln Center (1971) ja Julie & Carol: Together Again (1989) Julie Andrewsin kanssa ja televisioelokuvissa 6 Rms Riv Vu (1974), Life of the Party: The Story of Beatrice (1982), Ystävien kesken (1983) ja The Marriage Fool (1998) sekä ollut vierailijana televisiosarjoissa Hulluna sinuun ja Kova laki: Erikoisyksikkö. Lisäksi hän on näytellyt teatterielokuvissa Mitkä häät! (1978), Neljä vuodenaikaa (1981) ja Annie (1982). Vuonna 2016 Burnett palkittiin Screen Actors Guild -elämäntyöpalkinnolla. == Yksityiselämä == Carol Burnett on ollut kolme kertaa naimisissa, Don Saroyanin, Joe Hamiltonin ja Brian Millerin kanssa. Hän avioitui nykyisen miehensä Millerin kanssa vuonna 2001. Hänellä on kolme lasta toisesta avioliitostaan. Carol Burnettin tytär Carrie kuoli 39-vuotiaana rinta- ja kurkkusyöpään. == Aiheesta muualla == *The Carol Burnett Show The Museum of Broadcast Communications -sivustolla. *NPR:n haastattelu Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset ääninäyttelijät Luokka:Yhdysvaltalaiset koomikot Luokka:Hollywood Walk of Fame Luokka:Primetime Emmy -palkinnon saajat Luokka:Golden Globe -palkinnon saajat Luokka:SAG-palkinnon saajat Luokka:Vuonna 1933 syntyneet Luokka:Elävät henkilöt
Kuljen taas kotiinpäin

Kuljen taas kotiinpäin on Pertti "Pertsa" Reposen vuonna 1969 sanoittama kappale, jonka Tapani Kansa levytti suomeksi ensimmäisenä. Kappaleen suomenkielisen version on sovittanut Jaakko Salo. Tapani Kansan 10. tammikuuta 1969 äänitetty versio kappaleesta soi 1960-luvulla radiossa kuukaudesta toiseen hänen levyttämiensä kappaleiden "Päättyneet on päivät", "Käymme yhdessä ain" ja "Ei itketä lauantaina" ohella. Kansan lisäksi kappaleen ovat suomalaisista artisteista levyttäneet muun muassa Ari Klem, Agents-yhtye yhdessä Jorma Kääriäisen kanssa sekä Joel Hallikainen, joka julkaisi versionsa kappaleesta samannimisenä singlenä vuonna 1991. Kappaleen "Kuljen taas kotiinpäin" sanat on myös muun muassa F-Kustannuksen Suuressa toivelaulukirjassa numero 10. Saksankielisen alkuperäiskappaleen "Wenn die Kraniche ziehn" on säveltänyt Hans Blum ja sanoittanut Fred Weyrich. Alkuperäisen version esittää Heidi Berndt. ==Lähteet== *YLE Radio Suomi: Kuljen taas kotiinpäin. Tapani Kansa ja tulkitsijan taival *Pomus.net: Henkilötiedot Tapani Kansa *F-Kustannus: Suuri toivelaulukirja 10 * Heidi Berndtin alkuperäinen levytys === Viitteet === Luokka:Tapani Kansan kappaleet Luokka:Suomalaiset iskelmät Luokka:Vuoden 1969 kappaleet Luokka:Suomalaiset käännöskappaleet
Sinityvirisakas

Sinityvirisakas (Inosperma calamistratum, syn. Inocybe calamistrata) on kellomainen, tummanruskea ja suomulakkinen risakaslaji. Sen heltat ovat valkoiset ja tummuvat sienen vanhetessa ruosteenruskeiksi. Sienen maku on mieto, mutta se ei ole ruokasieni. Malto on punertavaa. Jalka on saman värinen kuin lakki ja suomupeitteinen. Sieni kasvaa harvinaisena kosteissa lehti- ja sekametsissä. == Lähteet == Luokka:Inocybaceae
Tuoksurisakas

Tuoksurisakas (Inosperma bongardii, syn. Inocybe bongardii) on risakaslaji, jonka punaruskeassa ja kellomaisessa lakissa on vaalealla pohjalla ruskeita säikeittäissuomuja. Jalan alaosa on väritykseltään punaruskea ja jalan yläosaa kohden väri vaalenee. Heltat ovat valkoiset, mutta rusehtuvat itiöiden vaikutuksesta sienen vanhetessa. Tuoksurisakasta kasvaa Lounais-Suomen kalkkimailla havu- ja lehtimetsissä. Sieni on melko harvinainen. == Lähteet == Luokka:Inocybaceae
Olkirisakas

Olkirisakas (Inosperma cookei, syn. Inocybe cookei) on kellomainen oljenkeltainen risakaslaji. Sen tuntee parhaiten halkeilevasta lakista. Sienen jalka on kellanvalkoinen. Heltat ovat aluksi vaaleat ja muuttuvat sienen vanhetessa harmaanvaaleiksi. Risakas ei ole ruokasieni. Se kasvaa lehtimetsissä ja lehdoissa. Olkirisakas ei ole suomalainen laji. == Lähteet == Luokka:Inocybaceae
Geminaatta

Geminaatta eli kaksoiskonsonantti on pitkä konsonanttiäänne kielissä, joissa konsonanttien pituuserot tuottavat merkityseroja eli ovat foneemisia.Wiik 1981 Suomessa useimmat konsonantit esiintyvät geminaattoina: h, k, l, m, n, p, r, s, t ja ŋ (ns. äng-äänne). Näistä h on geminaattana hyvin harvinainen. Geminaatiota merkitään suomessa kirjoittamalla kirjain kahteen kertaan (paitsi äng-äännettä kirjainyhdistelmällä ng). Suomessa geminaatta kuuluu aina kahteen tavuun, toisin sanoen tavuraja on geminaatan sisällä. Sen sijaan virossa geminaattoja esiintyy niinkin, että koko geminaatta kuuluu samaan tavuun. Esimerkiksi viron sana, joka kirjoitetaan ilma, voi tarkoittaa samaa kuin suomessa mutta myös samaa kuin suomen ilman. Kumpaa tarkoitetaan riippuu siitä, äännetäänkö L-äänne yksittäiskonsonanttina vai geminaattana. Rajageminaatiosta on kyse silloin, kun konsonantin kahdentuminen ulottuu sanarajan yli: [menepːois], [sɑdekːatos]. Rajageminaatio kuuluu suomen yleiskieleen ja useimpiin murteisiin, mutta kirjoitetussa tekstissä sitä ei merkitä näkyviin. Useissa suomen murteissa esiintyy enemmän geminaatiota kuin yleis- ja kirjakielessä: * Yleisgeminaatio esiintyy useimmissa itämurteissa, keski- ja pohjoispohjalaismurteissa sekä peräpohjalaismurteissa: konsonantti kahdentuu lyhyen painollisen (tai sivupainollisen) vokaalin ja pitkän vokaalin (tai diftongin) välissä, esim. "kokkous", "kovvaa" "lukkee", "perrään".Lyytikäinen 2020, s. 22–23 * Lounais-Suomen erikoisgeminaatio esiintyy lounaismurteissa: konsonantit k, p, t ja s voivat kahdentua, jolloin niitä seuraava vokaali on lyhyt, esim. "oikke", "soikke".Lyytikäinen 2020, s. 41 * Itä-Suomen erikoisgeminaatio esiintyy itäisimmissä savolaismurteissa, selvimmin Pohjois-Karjalassa, esim. "lehmmiä". Tämä erikoisgeminaatio on kielihistoriallisesti melko nuori ilmiö, enintään parisataa vuotta vanha.Lyytikäinen 2020, s. 27 == Fonetiikassa == IPA-standardin mukaan geminaatta merkitään foneettisella kaksoispisteellä eli niin kutsutulla kaksoiskolmiolla (). Esimerkki: takka, . === Viitteet === ==Kirjallisuutta== * * Luokka:Fonetiikka
Geenikirjasto

Geenikirjasto on perinnöllisyystieteessä tietyn eliölajin monistettujen DNA- jaksojen kokoelma, josta geenit ja niiden osat ovat eristettävissä ja monistettavissa. == Erilaisia geenikirjastoja == Geenikirjastoja on kahta päätyyppiä. Genominen geenikirjasto on mahdollisimman täydellinen kokoelma jonkin eliölajin kromosomaalisesta DNA:sta. cDNA-geenikirjasto puolestaan valmistetaan tutkittavien solujen mRNA:sta ja siihen yritetään siten sisällyttää kaikki kyseisten solujen tiettynä hetkenä ilmentämät geenit, joista intronit on silmukoitu pois.solunetti: DNA-kirjastot. solunetti.fi, Solubiologia, 2006. Viitattu 25.12.2013 == Geenikirjaston valmistus == === Genominen geenikirjasto === Geenikirjaston valmistuksessa voidaan käyttää virus- tai yleisemmin plasmidivektoria. Tyypillisesti geenikirjastot valmistetaan bakteeripopulaatioon. Plasmidivektori on pienehkö rengasmainen kaksoiskierteinen DNA-molekyyli, joka on valmistettu luonnossa esiintyvistä bakteerien suurempikokoisista plasmideista. Puhdistettu plasmidi-DNA pilkotaan ensin restriktioentsyymillä suoran DNA-molekyylin muodostamiseksi. Genomista DNA-kirjastoa valmistettaessa genomi, josta geenikirjasto halutaan muodostaa, pilkotaan tämän jälkeen samaa restriktioentsyymiä käyttäen. Näin syntyvät genominpalaset liitetään liittäjäentsyymin avulla leikattuun plasmidi-DNA:han, jolloin muodostuu valtava määrä erilaisia yhdistelmä-DNA-renkaita.Alberts, Bruce et al. Molecular Biology of the Cell. (5. painos) Garland Science, 2008, s. 540-542. ISBN 978-0-8153-4105-5 (englanniksi) Seuraavaksi yhdistelmä-DNA viedään ns. kompetenttien eli vierasta DNA:ta sisäänsä ottamaan kykenevien bakteerien solulimaan. Apuna voidaan käyttää esim. elektroporaatiota. Solujen kasvaessa ja jakautuessa myös yhdistelmä-DNA kahdentuu. Kaikki bakteerit eivät ota sisäänsä yhdistelmä-DNA:ta. Yhdistelmä-DNA:n sisältävät bakteerit voidaan valikoida selviytymään esim. käyttämällä plasmidivektoria, joka sisältää jonkin antibioottiresistenssigeenin. Tällöin kyseistä antibioottia sisältävällä kasvatusalustalla bakteereja kasvatettaessa vain plasmidin ja siten yhdistelmä-DNA:n sisäänsä ottaneet bakteerisolut kykenevät kasvamaan ja jakautumaan. Jokaisessa alkuperäisessä yhdistelmä-DNA:n sisäänsä ottaneessa solussa on tietty palanen vierasta genomia, jonka kaikki tästä solusta jakautuvat solut perivät. Kaikki bakteerit yhdessä sisältävät koko alkuperäisen pilkotun genomin pieninä paloina plasmideihin liittyneenä. Tällaista, esimerkiksi koko ihmisen perimän sisältävää bakteeripopulaatiota voidaan helposti ylläpitää ja kasvattaa yksittäisellä kasvatusmaljalla. === cDNA-geenikirjasto === cDNA-kirjasto valmistetaan pääosin samaa tekniikkaa käyttäen, mutta plasmideihin liitettävä DNA tuotetaan genomin pilkkomisen sijaan käänteiskopioijaentsyymin avulla solun sisältämistä mRNA-molekyyleistä. == Lähteet == Luokka:Perinnöllisyystiede
Merikarvian Into

Merikarvian Into on 12. joulukuuta 1896 perustettu urheiluseura Pohjois- Satakunnassa. Alun perin seura perustettiin voimisteluseuraksi ja sääntöjen yhdeksännen pykälän mukaan kaikkien seuraa kuuluvien piti olla ehdottomasti raittiita. Voimistelulla aloitettiin, mutta pian mukaan tuli pyöräily, paini, sauvavoimistelu, naisvoimistelu, yleisurheilu, hiihto ja painonnosto. Merikarvian Innon "pieni suuri mies", painonnostaja Aimo Tuomisto on kenties kuuluisin merikarvialaisurheilija kautta aikojen. Tuomiston saavutuksiin kuuluu mm. painonnostossa viisi Suomen mestaruutta 52kg:n sarjassa, vuosina 1976, 1977, 1978, 1979 ja 1980. Voimanostossa samassa sarjassa SM I saavutettiin vuosina 1979, 1981, 1982, minkä lisäksi 56kg:n sarjassa mestaruus tuli vuonna 1985. Tuomistolla on myös kaksi voimanoston MM-pronssia (Texas & Kalkutta 1981) ja yksi EM-pronssi. Myöhemmin Innon lajivalikoimaan kuului myös ampumahiihto, tyttöjen rytminen voimistelu, salibandy, jääkiekko, kuntourheilu, suunnistus ja Merikarvian Pallon liityttyä seuraan mukaan tuli myös jalkapallo. Tällä hetkellä seuran lajivalikoima on seuraava: yleisurheilu, hiihto, jalkapallo ja suunnistus. Merikarvian Innon miesten jalkapallojoukkue pelaa Satakunnan 6. divisioonassa. Korkeimmillaan seuran edustusjoukkue on pelannut Satakunnan Kolmosessa. Menestynein merikarvialainen jalkapalloilija on Mika Kouhi, joka on pelannut mm. Veikkausliigaa Vaasan Palloseuran paidassa ja Saksan viidenneksi korkeinta sarjatasoa FC Ismaningin riveissä. == Entisiä Innon urheilijoita == * Aimo Tuomisto, suomalainen painonnostaja * Esko Strömsholm, suomalainen triathlonisti * Mika Kouhi, suomalainen jalkapalloilija ==Lähteet== * Satavuotias ja elämänsä vedossa (1996) Merikarvian Into Ry ==Aiheesta muualla== * Seuran viralliset kotisivut Luokka:Suomalaiset yleisurheiluseurat Luokka:Vuonna 1896 perustetut urheiluseurat Luokka:Merikarvia
Mustakainaloviistäjä

Mustakainaloviistäjä (Pterodroma axillaris) on vaarantunut Chathamsaarilla Uudessa-Seelannissa elävä ulappalintu. Kooltaan mustakainaloviistäjä on noin 30 cm. Lajin selkä ja päälaki ovat tumman harmaat. Linnun vatsa on valkoinen. Muuten valkoisissa siivissä on musta reunus, joka ympäröi siiven täysin. Laji voidaan sekoittaa samoanviistäjään (Pterodroma nigripennis), jonka siipein musta reunus ei ole yhtä täydellinen kuin mustakainaloviistäjällä, tai tummempivatsaiseen kiertoviistäjään (Pterodroma inexpectata) Kuten muutkin ulappaliitäjät myös mustakainaloviistäjä elää pääasiassa ulapalla. Sen ravintoa arvellaan olevan kalat sekä nilviäiset. Pesänsä laji tekee alankometsien ja pensaikkojen maahan. Mustakainaloviistäjäkannan kooksi arvioidaan 1 00-1 100 yksilöä. Lajia uhkaavat metsien hakkuut sekä erityisesti kilpailu pesimäalueista leveänokkaprionin (Pachyptila vittata) kanssa. Onnistuneen suojelutyön ansiosta lajin uhanalaisuusluokitus muutettiin vuonna 2009 äärimmäisen uhanalaisesta erittäin uhanalaiseksi. ja vuonna 2015 vaarantuneeksi. == Lähteet == Luokka:Ulappalinnut Luokka:Uhanalaiset linnut
Mega Man ZX

Mega Man ZX (Japanissa Rockman ZX) on Capcomin ja Inti-Createsin tekemä toiminta-tasohyppely -peli Nintendo DS:lle. Peli julkaistiin Suomessa 22. kesäkuuta 2007. Mega Man ZX muistuttaa jonkin verran PlayStationin Mega Man -pelejä, sillä pelin aikana nähdään muutamia lyhyitä Anime-pätkiä. Niiden ääninäyttely on japaniksi, ja tekstitykset on kirjoitettu englanniksi. Mega Man itse ei esiinny ollenkaan tässä pelissä. Nyt Mega Man tarkoittaa mitä tahansa valittua henkilöä, joka voi saada supervoimia biometallilta. Pelin päähenkilöinä ovat Vent ja Aile, jotka kuuluvat näiden valittujen joukkoon. Pelin aikana nämä kaksoset eivät tapaa toisiaan kertaakaan, mutta he tuntevat kuitenkin toisensa hyvin. == Pseudoroidit ja elementit == * Hivolt, Raptoroidi, sähkö * Hurricaune, Wolveroidi, sähkö * Lurerre, Abysroidi, jää * Leganchor, Gelroidi, jää * Fistleo, Predatoroidi, tuli * Flammole, Moleroidi, tuli * Purprill, Mandroidi, ei elementtiä * Protectos, Goreroidi, ei elementtiä Tulihyökkäykset tehoavat hyvin jäähän, jäähyökkäykset sähköön, ja sähkö taas tuleen. Tämä on Mega Man Zerosta tuttu kaava. == Juoni == On kulunut 200 vuotta Mega Man Zero 4:n tapahtumista. Ihmiset ja reploidit elävät nyt rauhassa keskenään, mutta maverickit ja Model W:t aiheuttavat silti ongelmia joillakin seuduilla. Vent ja Aile ovat äitinsä kanssa Area H:n huvipuistossa. Maverickit hyökkäävät huvipuistoon, minkä seurauksena äiti kuolee. Girouettesta, Giro Expressin johtajasta, tulee Ventin ja Ailen uusi huoltaja. Kymmenen vuotta myöhemmin Vent/Aile (riippuen siitä, kummalla hahmolla pelaa) toimittaa Girouetten kanssa tärkeää pakettia, jonka sisällä on Model X. Maverickit tulevat taas tuhoa aiheuttamaan, minkä seurauksena Vent/Aile putoaa jyrkänteeltä alas paketin kanssa. Alhaalla Vent/Aile tapaa Prairien. Käärme-mechaniloidi, jonka tavoitteena on varastaa Model X, ilmestyy yllättäen paikalle. Model X antaa Ventille/Ailelle supervoimat, ja mechaniloidi tuhotaan. Prairie ja Model X selvisivät naarmuitta. Vent/Aile pitää biometallin itsellään ja liittyy Prairien joukkoihin. Vent/Aile jatkaa matkaansa Area B:lle ja tapaa siellä Girouetten. Hän on kunnossa ja käyttää Model Z:aa. Girouette kertoo Ventille/Ailelle, että he molemmat ovat valittuja, ja että hän oli toistaiseksi pitänyt asian salaisuutena. Serpent, Slither Inc:n johtaja, aiheuttaa tuhoa Prometheuksen ja Pandoran kanssa Area D:llä. Vent/Aile saapuu alueelle ja huomaa Girouetten olevan pahisten kontroloima. Vent/Aile joutuu taistelemaan Girouetten kanssa. Taistelun jälkeen Serpent, Prometheus ja Pandora imuroivat password-datan molemmilta hyviksiltä. Girouette kuolee ja muuttuu cyber-elfiksi. Vent/Aile saa Girouetten biometallin ja muuttuu Mega Man Model ZX:ksi. Vent/Aile aikoo pysäyttää Slither Inc:n pahat aikeet ja alkaa suorittaa Prairien antamia tehtäviä surullisin mielin. == Aiheesta muualla == * Mega Man ZX MMHP.net -sivustolla ZX Luokka:Nintendo DS -pelit Luokka:Vuoden 2007 videopelit
Kenny Tran

Phuong "Kenny" Tran on vietnamilaissyntyinen yhdysvaltalainen pokeriammattilainen. Ennen pokeriuraansa hän työskenteli McDonald'sissa ja 21-vuotiaasta lähtien kasinolla jakajana. Käteispelispesialistina tunnettu Tran voitti ensimmäisen World Series of Poker -rannekkeensa vuonna 2008 10 000 dollarin heads-up no limit hold'em world championship -turnauksessa. Turnauksen ykköspalkinto oli 539 056 dollaria. Vuotta aiemmin hän sijoittui WSOP:ssa viidenneksi 50 000 dollarin H.O.R.S.E.-turnauksessa ansaiten 444 000 dollaria. Kenny Tran edustaa Full Tilt Poker -nettipokerihuonetta. Elokuussa 2008 Tranin pokeriuran turnausansiot ylittivät 2,0 miljoonaa dollaria. == Lähteet == == Aiheesta muualla == * Kenny Tranin sivu Full Tilt Pokerilla * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
Islam-bek Albijev

Islam-bek Albijev (s. 28. joulukuuta 1988 Groznyi, Tšetšeenien ja inguušien ASNT) on Venäjää edustava kreikkalais-roomalaisen tyylin painija, olympiavoittaja, maailman- ja Euroopan mestari. Albijev voitti 60 kilogramman painoluokassa olympiakultaa varsin suvereenisti vuoden 2008 Pekingin olympialaisissa. Vuonna 2007 hän sijoittui ensimmäisissä aikuisten arvokilpailuissaan EM-kisoissa sijalle 16 ja MM-kisoissa kahdeksanneksi. Vuoden 2009 EM-kilpailuissa Vilnassa Albijev voitti EM-kultaa kukistamalla 60 kilogramman sarjan finaalissa puolalaisen Eduard Barseghynin. Herningin MM- kilpailuissa 2009 hän voitti saman sarjan mestaruuden voitettuaan loppuottelussa uzbekistanilaisen Dilšod Aripovin. Albijev saavutti 66 kg:n painoluokassa EM-pronssia Belgradissa 2012 ja MM-hopeaa Budapestissa 2013. Hän voitti sarjan Euroopan-mestaruuden Riiassa 2016. Nuorempana Albijeb voitti kadettien Euroopan-mestaruuden 58 kg:n sarjassa 2005 ja junioreiden maailmanmestaruuden 60-kiloisissa 2006. Albijev asuu Groznyissa. Hän on 163 senttimetriä pitkä ja painaa 63 kilogrammaa. ==Lähteet== *Islam-bek Albijev FILA:n tietokannassa *Islam-bek Albijevin esittely Venäjän painiliiton sivuilla (Pekingin kreikkalais-roomalaisen painin olympiajoukkue Luokka:Venäläiset kreikkalais-roomalaisen tyylin painijat Luokka:Venäläiset olympiavoittajat Luokka:Vuonna 1988 syntyneet Luokka:Elävät henkilöt
Jalmari Törmä

Jalmari Vilho Törmä (sukunimi aiemmin Grönsten; 21. joulukuuta 1882 Rauma – 23. toukokuuta 1959 Helsinki) oli suomalainen sokeainkoulun opettaja ja runoilija. Törmän vanhemmat olivat kauppalaivuri Johan Vilhelm Grönsten ja Ida Kristina Hastell. Hän pääsi Helsingin sokeainkoulusta 1905 ja valmistui opettajaksi Rauman opettajaseminaarista 1911. Törmä suoritti sokeainkoulun opettajan tutkinnon 1917. Hän asui Kuopiossa vuosina 1928–1952. Törmä kirjoitti noin 500 pistekirjoituksella julkaistua runoa. Hänen vaimonsa Laina Kaarina Törmä o.s. Sammal (1900–1978) julkaisi myös runoja nimellä Laina Sammal ja nimimerkillä K. A. Heinämaa. Vuonna 1912 Helsingin Sokeainkoulun opettajana ja Sokeain Airut -lehden toimitussihteerinä toiminut Törmä jäljensi käytössään olleella Pichtin pistekirjoituskoneella Kalevalan. == Teoksia == * Sanaton laulu, runoja. Tekijä, Kerava 1946 == Lähteet == * Suomen kirjailijat- tietokanta * Pohjoissavolaisen kaunokirjallisuuden bibliografia: Jalmari Törmä * Näkövammaisten Keskus­liitto ry: Sokeiden kirjoitusvälineiden kehittyminen. Luokka:Suomalaiset runoilijat Luokka:Vuonna 1882 syntyneet Luokka:Vuonna 1959 kuolleet
Sakari Haara

Kalle Sakari Haara (16. marraskuuta 1920 Alajärvi – 17. marraskuuta 1959 Helsinki) oli suomalainen diplomi-insinööri ja kirjailija. Haaran vanhemmat olivat lääketieteen lisensiaatti Kalle Eino Haara ja Senja Maria Laine. Hän pääsi ylioppilaaksi Kuopion yhteiskoulusta 1939 ja valmistui diplomi- insinööriksi Teknillisestä korkeakoulusta 1949. Mikko Niskasen elokuvan Asfalttilampaat (1968) käsikirjoitus pohjautui Haaran samannimiseen ja ainoaksi jääneeseen romaaniin. == Teokset == * Asfalttilampaat, romaani. WSOY 1959 == Lähteet == * Suomen kirjailijat-tietokanta * Pohjoissavolaisen kaunokirjallisuuden bibliografia: Sakari Haara Luokka:Suomalaiset kirjailijat Luokka:Suomalaiset insinöörit Luokka:Vuonna 1920 syntyneet Luokka:Vuonna 1959 kuolleet
Ilkka Salmi

Ilkka Tapani Salmi (s. 20. joulukuuta 1968 Turku) on suomalainen juristi ja virkamies, joka toimii Euroopan unionin terrorismintorjunnan koordinaattorina. Aikaisemmin hän on ollut sisäministeriön kansliapäällikkönä 2018–2019, Suojelupoliisin päällikkönä vuosina 2007–2011 sekä erilaisissa turvallisuuteen liittyvissä virkatehtävissä Euroopan unionissa vuosina 2011–2018. Hän palasi lokakuussa 2019 Euroopan komissioon johtajaksi, jonka vastuulla on varautuminen suuronnettomuuksiin ja niiden ehkäisy. == Elämä ja ura == Salmi on valmistunut Turun yliopistosta oikeustieteen kandidaatiksi 1992; oppiarvon LL.M. hän on saanut Vrije Universiteit Brusselista 1993 ja varatuomarin arvon 1998. Salmi on toiminut muun muassa sisäasiainministeri Ville Itälän erityisavustajana ja eri tehtävissä eduskunnassa, Euroopan parlamentissa sekä yksityisissä lakiasiantoimistoissa. Salmi siirtyi Suojelupoliisiin vuonna 2002. Salmi työskenteli viisi vuotta Suojelupoliisissa, viimeksi esikuntayksikön päällikön tehtävissä, ennen siirtymistään sisäministeri Anne Holmlundin erityisavustajaksi. Salmi valittiin 1. marraskuuta 2007 21 hakijan joukosta uudeksi Suojelupoliisin päälliköksi. Lopullisen valinnan teki valtioneuvosto sisäministeri Holmlundin esityksestä. Keväällä 2011 Salmi siirtyi Euroopan unionin (EU) uuden SitCen-tilannekeskuksen johtajaksi Brysseliin. Määräaikainen tehtävä kesti neljä vuotta. Ollessaan virkavapaalla Suojelupoliisin päällikön tehtävistä Salmi johti kyseistä EU:n tiedusteluvirastoa, jonka nimi vuonna 2012 muutettiin EU INTCENiksi (European Union Intelligence and Situation Centre). Keskuksen tehtäviin kuuluu analysoida EU:n jäsenmaiden tiedustelupalveluiden tuottamaa vakoiluaineistoa sekä muun muassa terrorismin, verkkoturvallisuuden ja konfliktialueiden tarkkailu.Parkkari, Jani: Tämä mies suojelee koko Eurooppaa. Iltalehti 9.12.2014, Taustat & tekijät -osa, s. 2–4 Salmen työ INTCENissä loppui vuoden 2015 lopussa. Hänen tilallaan Supon määräaikaisena johtajana toimi Antti Pelttari. Alkuperäisten tietojen vastaisesti Salmi ei palannutkaan Supon johtoon, sillä hänet nimitettiin Euroopan komission henkilöstöhallinnon ja turvallisuustoiminnan pääosaston alaisen turvallisuusyksikön turvallisuusjohtajan virkaan. Hän aloitti tehtävässä vuoden 2016 alusta. Salmi nimitettiin maaliskuussa 2018 sisäministeriön kansliapäälliköksi viiden vuoden määräajaksi 1. heinäkuuta 2018 – 30. kesäkuuta 2023. Salmi ehti toimia sisäministeriön kansliapäällikön tehtävässä tuskin kahta vuotta, sillä lokakuussa 2019 hänet nimitettiin Euroopan komissioon johtajaksi, jonka vastuulla on varautuminen suuronnettomuuksiin ja niiden ehkäisy. Toimipaikka on EU:n pelastuspalveluiden ja humanitaarisen avun operaatioiden pääosasto. Salmi aloitti Euroopan unionin terrorismintorjunnan koordinaattorina 1. lokakuuta 2021. == Yksityiselämä == Salmi on naimisissa ja hänellä on kolme poikaa. == Lähteet == Luokka:Sisäministeriön kansliapäälliköt Luokka:Suomalaiset EU-virkamiehet Luokka:Suomen turvallisuuspoliisin päälliköt Luokka:Suomalaiset juristit Luokka:Erityisavustajat Luokka:Vuonna 1968 syntyneet Luokka:Elävät henkilöt
Hetagurovo

Hetagurovo (, ) on kylä Etelä-Ossetiassa. Kylä tunnetaan myös nimellä Tsunar (). Se sijaitsee Tskhinvalin länsipuolella, Avnevin ja Tskhinvalin välisen tien varrella. Kylässä on noin 170 taloa ja elokuun alussa 2008 noin 700 asukasta.“We’d Better Burn It down So That They Would Never Return” . Kommersant, 18.8.2008 , Kylässä on 900-luvulta oleva, pyhälle Neitsyt Marialle pyhitetty kirkko, joka on yksi Ossetian vanhimpia.Civilians perish as Georgian troops torch church – Russia Today, August 12, 2008 South Ossetia - A Land Of No Crossroads Соотносить свои действия с законом Архиепископ Аланский подаст на Грузию в Гаагский трибунал Kylä on nimetty osseetin kirjakielen kehittäjä, runoilija Kosta Hetagurovin (1859–1906) mukaan. Kylään valmistui vuonna 2007 urheiluhalli, jonka Etelä-Ossetian tasavallan presidentti Eduard Kokoity kävi vihkimässä, 9. toukokuuta voitonpäivän juhlallisuuksien yhteydessä.ПРАЗДНОВАНИЕ 9 МАЯ В ХЕТАГУРОВО == Etelä-Ossetian sota 2008 == Kylä joutui 6. elokuuta 2008 georgialaisjoukkojen hallitseman Avnevin suunnasta tulleen tykistötulen maaliksi.South Ossetian Village of Khetagurovo Put Under Fire – Interfax, August 07, 2008 6:51 PM Грузия начала обстрел села Хетагурово из крупнокалиберного оружия – polit.ru, 6. elokuuta 2008 Kylää tulitettiin mm. 152 mm tykeillä. 20 minuttia ennen tulituksen alkua kylässä olleet Venäjän ja Georgian rauhanturvayksikön georgialaiset tarkkailijat poistuivat paikalta.Южная Осетия заявляет о широкомасштабной военной агрессии Грузии Etelä-Ossetian sisäministeriön antaman tiedon mukaan kaksi ihmistä kuoliМВД Южной Осетии: в ходе обстрела села Хетагурово ранены два человека ja 25% kylän taloista vaurioitui tai tuhoutui.Фоторепортаж из разрушенного села Хетагурово – Kuvia 7. päivän tykistötulen tuhoista Myös Neitsyt Marian kirkko joutui tulituksen kohteeksi. Etelä-Ossetian alanialaisen kirkon johtaja, arkkipiispa Gregori ilmoitti haastavansa Georgian Haagin kansainväliseen rikostuomioistuimeen. Yöllä georgialaisjoukot aloittivat hyökkäyksen Etelä- Ossetian ja sen pääkaupungin Tskhinvalin valtaamiseksi. Myös Hetagurovo vallattiin.Timeline of happenings in Georgia up until this evening August 11th – Georgian Daily Televisiopuheessaan 8. elokuuta Georgian presidentti Mikheil Saakašvili ilmoitti Georgian joukkojen "vapauttaneen" Hetagurovon muiden osseettikylien kanssa.TBILISI SAYS MOST OF SOUTH OSSETIA UNDER GEORGIAN CONTROL – United Nations Observer Mission in Georgia (UNOMIG) Kylä on sodassa pahiten tuhoutuneita.Кинологи МЧС РФ с собаками будут искать людей под завалами в Цхинвали Kylä oli 13. elokuuta taas eteläossetialaisten hallussa.Armed Ethnic Ossetian Militias secure the Village of Khetagurovo == Lähteet == Luokka:Etelä-Ossetia
Alkiodiagnostiikka

Alkiodiagnostiikka tarkoittaa geenidiagnostiikkaa, joka suoritetaan keinohedelmöitetystä alkiosta otetuista soluista. Alkiodiagnostiikassa voidaan todeta lapselle mahdollisesti puhkeavia tauteja ennen alkion istuttamista kohtuun. ==Lähteet== Luokka:Biotekniikka Luokka:Lääketieteellinen diagnostiikka
Alkoholisaostus

Alkoholisaostus on menetelmä, jolla saostetaan biomolekyylejä lisäämällä liuokseen alkoholia. Alkoholisaostusta käytetään esimerkiksi puhdistettaessa nukleiinihappoja. ==Lähteet== Luokka:Biotekniikka
Lunastuslauseke

Lunastuslauseke on osakeyhtiön tai asunto-osakeyhtiön yhtiöjärjestyksessä oleva määräys, jonka mukaan osakkeenomistajalla, yhtiöllä tai jollakulla muulla on oikeus lunastaa itselleen sellainen osake, joka olisi siirtymässä uudelle omistajalle.Taloussanomien taloussanakirjaOsakeyhtiölaki 3:7 Suomessa lunastuslausekkeita on erityisesti vanhoissa asunto- ja kiinteistöosakeyhtiöissä.Kauko Viitanen, Jussi Palmu, Matti Kasso, Erja Hakkarainen ja Heidi Falkenbach: Real estate in Finland ==Lähteet== Luokka:Kauppaoikeus Luokka:Asunto-osakeyhtiöt Luokka:Osakeyhtiöt
Aloituskodoni

Aloituskodoni eli aloituskolmikko on DNA-jakso, joka koodaa metioniinia. RNA- molekyylissä tätä vastaa AUG-ryhmä. Aloituskodoni aiheuttaa aina proteiinisynteesin alkamisen. ==Lähteet== Luokka:DNA Luokka:Molekyyligenetiikka
The Invisible Band

The Invisible Band on skotlantilaisen alternative rock-yhtye Travisin kolmas studioalbumi, joka julkaistiin vuonna 2001. Albumin nimi viittaa siihen, että yhtyeen mielestä musiikki on tärkeämpää, kuin sen luonut yhtye. Nimi saattaa olla myös vihjaus Adam Smithin "näkymättömään käteen" (). Albumi nousi heti julkaisunsa jälkeen Britannian albumilistan kärkeen neljäksi viikoksi. ==Kappaleet== Kaikki kappaleet kirjoittanut Francis Healy. #"Sing" – 3:48 #"Dear Diary" – 2:57 #"Side" – 3:59 #"Pipe Dreams" – 4:05 #"Flowers in the Window" – 3:41 #"The Cage" – 3:05 #"Safe" – 4:23 #"Follow the Light" – 3:08 #"Last Train" – 3:16 #"Afterglow" – 4:05 #"Indefinitely" – 3:52 #"The Humpty Dumpty Love Song" – 5:02 #*"Ring Out the Bell" (piilotettu kappale Yhdysvaltojen versiossa) #*"You Don't Know What I'm Like" (piilotettu kappale Yhdysvaltojen versiossa) ==Kokoonpano== * Francis Healy – laulu, kitara * Andy Dunlop – kitara * Dougie Payne – basso * Neil Primrose – rummut == Arvostelut == * Desibeli.net: * Soundi: == Lähteet == Luokka:Travisin albumit Luokka:Vuoden 2001 albumit Luokka:Nigel Godrichin tuottamat albumit
Alttiusgeeni

Alttiusgeeni tarkoittaa geeniä, joka altistaa yksilön jollekin taudille. Tautigeenit ovat yleensä resessiivisiä ja altistavat perinnöllisille taudeille homogeenisinä. ==Lähteet== Luokka:Geenit
Bertrand Russellin haaste

Bertrand Russellin haaste: Russellilainen uskontokritiikki esimerkkinä aikalaiskriittisestä filosofiasta on filosofi Pekka Himasen väitöskirja Helsingin yliopistolle vuodelta 1994. Väitös käsittelee filosofi Bertrand Russellin uskontokritiikkiä. Teoksen on julkaissut Gaudeamus. Russellin uskontokritiikki koskee muun muassa jumalatodistuksia ja kristillistä moraalikäsitystä.Himanen 1994, s. 17. Russellin haasteella Himanen tarkoittaa kahta asiaa. Ensiksi Russell haastaa järkeen nojautuvana uskontokriitikkona kristinuskon. Toiseksi Russell rakentaa siltaa akateemisen tutkimuksen ja laajan yleisön tavoittamisen välille. Himasen mukaan Russellin uskontokritiikin pohjana ovat toisaalta tutkijan pohdinta, mutta toisaalta Russell halusi tavoittaa laajan yleisön. Russell kehottaa filosofia osallistumaan julkisesti omassa ajassaan. Tätä tarkoittavat Russellille valistuksen ihanteet ”uskalla ajatella” ja ”julkinen järjenkäyttö”. Nämä ihanteet sisältyvät Immanuel Kantin kuuluisaan kirjoitukseen ”Mitä on valistus?”Himanen 1994, s. 17, 18. Kirjan tunnuslauseena on Russellin elämänohje: ”Älä seuraa joukkoa pahuuteen” (2. Moos. 23:2). == Uskontokritiikin luonne == Russellille arvostelu, kritiikki on filosofian tärkeimpiä muotoja. Vuonna 1924 hän kirjoitti, että filosofian tärkein osa ”koostuu perustavina pidettyjen ja arvostelematta hyväksyttyjen käsitteiden arvioinnista ja selventämisestä”.”The Logical Atomism”, 1924. Himanen 1994, s. 21. Uskontokritiikin Russell jakaa kahteen osaan: Älyllinen arvostelu koskee uskonnon totuutta ja moraalinen arvostelu uskonnon vaikutuksia yksilökohtaisen moraalin ja yhteiskunnallisten laitosten kautta. Nämä kysymykset eivät Russellin mukaan ole erillisiä, vaan kannanotto uskonnon moraalisiin vaikutuksiin on sidoksissa uskonnon totuuteen. Tässä mielessä uskonnon totuus on perustavampi kysymys kuin uskonnon seuraukset, sillä uskonnon totuuden hyväksymisestä tai hylkäämisestä seuraavat erilaiset arviointiperusteet hyvälle ja moraaliselle elämälle: Himasen mukaan Russellin älylliset ja moraaliset pohdinnat sitoo yhteen Russellin oma toiminta, filosofiasta nouseva oman ajan ilmiöiden arvostelu eli aikalaiskritiikki.Himanen 1994, s. 23. == Lähteet == * === Viitteet === == Aiheesta muualla == * Mikko Lahtinen: Haastetta kerrakseen . Niin & näin 1/1995. Luokka:Vuoden 1994 kirjat Luokka:Kirjat ateismista Luokka:Kirjat uskonnonfilosofiasta Luokka:Kirjat uskontokritiikistä Luokka:Suomalaiset filosofian tietokirjat Luokka:Väitöskirjat
Najwa Karam

Najwa Nicola Karam (; s. 26. helmikuuta 1966) on libanonilainen laulaja. Hän syntyi Zahlessa maroniittiperheensä neljästä lapsesta nuorimpana. Ensimmäinen albumi ilmestyi vuonna 1989, ja aktiivinen levytysura on jatkunut 1990–2000-luvuilla. == Aiheesta muualla == * Viralliset sivut * Viralliset fanisivut Luokka:Libanonilaiset laulajat Luokka:Vuonna 1966 syntyneet Luokka:Elävät henkilöt
Down in the Valley

Down in the Valley on vuonna 2005 valmistunut romanttinen draamaelokuva. Sen on ohjannut David Jacobson. == Juoni == Elokuvan alkaa, kun päähenkilö 18-vuotias kapinallinen teini October ”Tobe” (Evan Rachel Wood) pysähtyy ystävineen huoltoasemalle. Hän tapaa siellä itseään vanhemman huoltoaseman hoitajana työskentelevän Harlanin (Edward Norton), joka on mieltynyt cowboy- teemaan, ja pitää myös itseään cowboyna vaikkei sellainen kuitenkaan ole. Ystävineen rannalle matkaava Tobe kysyy Harlalta, haluaisiko tämä lähteä mukaan. Rannalla he lähentyvät toisiaan ja lähtevät sen jälkeen Toben kotiin San Fernando Valleyhin, missä hän asuu isänsä Waden (David Morse) ja 13-vuotiaan veljensä Lonnien (Rory Culkin) kanssa. Kun Tobe isä tapaa Harlanin, hän ei ole lainkaan mielissään tyttärensä suhteesta Harlaniin. Isä haluaa suojella teini-ikäistä Tobea, ja tilanne isän ja Harlanin väillä kiristyy. == Näyttelijät == == Lähteet == ==Aiheesta muualla == * * * Luokka:Vuoden 2005 yhdysvaltalaiset elokuvat Luokka:Yhdysvaltalaiset romanttiset draamaelokuvat
Toscanan auringon alla

Toscanan auringon alla on Frances Mayesin kertomus ajasta, jolloin hän osti ja kunnosti hylätyn talon Toscanassa. Kirjasta on tehty myös elokuva, jossa näyttelee Diane Lane Frances Mayesin roolissa. == Lähteet == ==Aiheesta muualla== * Kirjan esittely Frances Mayesin sivuilla * The Telegraph: 20 years of life under the Tuscan sun Luokka:Yhdysvaltalaiset romaanit Luokka:Vuoden 1996 kirjat
Rabih Abou-Khalil

Rabih Abou-Khalil (; s. 17. elokuuta 1957) on libanonilaissyntyinen muusikko. Hän muutti nuorella aikuisiällään Müncheniin, Saksaan. Abou-Khalil on tullut tunnetuksi arabimusiikkia ja muun muassa jazzin vaikutteita yhdistelevästä tuotannostaan. Luokka:Libanonilaiset muusikot Luokka:Vuonna 1957 syntyneet Luokka:Elävät henkilöt
Ammonifikaatio

Ammonifikaatio on tapahtuma, jossa mikrobit vapauttavat kuolleista eliöistä typpeä muuttamalla sitä ammoniakiksi. Ammonifikaatio on osa typen kiertoa luonnossa. Ammonifikaation jälkeen alkaa nitrifikaatio. == Katso myös == * Denitrifikaatio * Nitrogenaasi * Typen kierto luonnossa * Typensidonta == Lähteet == == Aiheesta muualla == *Merentutkimuslaitos: Ammonifikaatio Luokka:Metabolia Luokka:Ekologia
Lampaluoto

Lampaluoto () on Porin saaristossa entisen Ahlaisten kunnan alueella sijaitseva saari, jolla on samanniminen kylä. Vuonna 2013 Lampaluodossa oli 77 asukasta. Saaressa on ollut myös oma kyläkauppa, joka toimi pääosin kesällä. Lampaluodon halki kulkevat Reposaaren pengertie, Pohjoinen satamatie sekä Tampere–Pori-radan Tahkoluotoon jatkuva osuus. ==Lähteet== == Aiheesta muualla == * Luokka:Porin merialueen saaret Luokka:Ahlaisten kylät
Anttoora

Anttoora () on saari Porin saaristossa ja kylä entisen Ahlaisten kunnan alueella. Vuonna 2013 Anttoorassa oli 3 asukasta. Anttoorassa on useita venesatamia. Saaressa toimii lomakylä , joka vuokraa mökkejä ympäri vuoden. Anttoorassa on toiminut Pastuskerin yksiopettajainen supistettu kansakoulu, mutta rakennus on nykyään asumiskäytössä. Tie Anttooraan kulkee Pastuskerin ja Lampaluodon kautta. ==Lähteet== Luokka:Porin merialueen saaret Luokka:Ahlaisten kylät
Kasvupyrähdys

Kasvupyrähdys on vaihe, jolloin ihminen kasvaa nopeasti. Kasvupyrähdys tapahtuu murrosiässä, mutta sen alkamisajankohta vaihtelee eri yksilöiden välillä jopa usealla vuodella. Kasvamiseen vaikuttavat yksilölliset perintötekijät, sukupuoli, ja ravitsemus. Kasvupyrähdyksen voimakkuus ei ole ennalta arvattavissa lapsen aikaisemmasta kasvunopeudesta, vaan kyseessä on selvästi eri tekijöihin kytköksissä oleva prosessi. Kasvupyrähdyksen aikana luusto aikuistuu, mikä tarkoittaa käytännössä sitä, että tytöillä myös lantionluut levenevät ja pojilla rintakehä laajenee. Kasvupyrähdys kestää pari vuotta, jonka jälkeen pituuskasvu nopeassa tahdissa hidastuu ja lopulta päättyy. Tyypillistä on, että prosessi kasvupyrähdyksen alusta pituuskasvun päättymiseen kestää noin 4 vuotta, eli jos kasvu alkaa kiihtyä 12-vuotiaana, aikuispituus saavutetaan 16-vuotiaana. Kasvupyrähdystä ohjaavat tietyt hormonit, jotka eivät sinällään ole kytköksissä puberteetin alkamiseen. Tytöillä kuukautiset alkavat useimmiten silloin kun kasvu on jo alkanut hidastumaan. Pojilla alkaa lähes aina siemennesteen eritys jo ennen kuin kasvun kiihtyminen on alkanutkaan. Tytöillä kasvupyrähdys tapahtuu keskimäärin kaksi vuotta aikaisemmin kuin pojilla. Pojilla kasvupyrähdys tapahtuu yleensä 12–16-vuotiaana, tyypillisimmin 14-vuotiaana ja tytöillä 10–13-vuotiaana, tyypillisimmin 12-vuotiaana. Keskimääräisesti kehittyvä tyttö kasvaa kasvupyrähdyksen aikana vuodessa noin 7–11 cm ja poika 9–15 cm. Voimakkaan kasvupyrähdyksen perineet pojat saattavat kasvaa puolessa vuodessa jopa 8 cm, mutta tytöillä esiintyy harvemmin näin voimakasta kasvua. Vastaavasti joillakin tytöillä ei esiinny havaittavaa kasvupyrähdystä lainkaan, vaan kasvu jatkuu yhtä tasaisena kuin lapsuudessa, kunnes kuukautisten alettua se hidastuu. Keskimäärin kasvupyrähdys on voimakkaimmillaan noin vuoden kuluttua sen alkamisesta, ja kasvu hidastuu tästä takaisin lapsuuden kasvunopeuteen seuraavan vuoden aikana, ja päättyy kokonaan noin 3–4 vuotta kasvupyrähdyksen alkamisesta. Niillä nuorilla, joiden fyysinen kehitys on muita hitaampi, on kasvupyrähdys usein huomattavasti muita vaimeampi, mutta silti helposti havaittava. He saavuttavat aikuispituudenkin muita myöhemmin. Kasvupyrähdystä ilmenee myös eläimillä. Sen alkamisajankohta ja kesto vaihtelevat lajeittain. Luokka:Ihmisen kehitys
Antitrypsiini

Antitrypsiini on veriplasmassa oleva glykoproteiini, joka estää proteiineja hajottavien entsyymien eli proteaasien toimintaa. Antitrypsiiniä erittävät valkosolut. Antitrypsiinin puutostila johtaa keuhko- ja mahdollisesti maksasairauksiin. ==Lähteet== Luokka:Proteiinit
Sophie & Magaly

Sophie & Magaly oli kahden ranskalaisen naisen muodostama duo, jonka muodostivat kaksoissisaret Sophie ja Magaly Gilles. Duo edusti Luxemburgia Eurovision laulukilpailussa 1980 laululla Papa Pingouin ja sijoittuivat 9. sijalle. Magaly kuoli vuonna 1996 AIDSiin ja Sophie kuoli talvella 2019.Blast from the past: Luxembourg 1980 == Diskografia == *Papa Pingouin (1980) *Arlequin (1980) *Tous les enfants du monde (1980) *Les Nanas de Zorro (1981) *Poupée qui chante, poupée que pleure (1981) *Toi (1981) *Tous les enfants chantent Noël (1981) ==Lähteet== == Aiheesta muualla == *Duon diskografia Luokka:Ranskalaiset duot Luokka:Ranskalaiset yhtyeet Luokka:Luxemburgin euroviisuedustajat Luokka:Vuoden 1980 euroviisuedustajat